Diari Oficial de la Generalitat Valenciana


Sumari del DOGV 7048, del 18-06-2013 (2013/6113)

Notificació de la sentència dictada en el procediment de guarda i custòdia número 865/2012.
-------------------------------------------------------------------------------------------

### Dades del document

Número de DOGV
:   7048

Data del DOGV
:   18-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6113


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 865/2012. [2013/6113]  
Juí família, guarda, custòdia i aliments de fill menor no matrimonial no consensuat 000865/2012   
Part demandant: Alba Janeth Miranda Vallejo.   
Part demandada: Wilson Benito Cuenca Jiménez.   
María Dolores Valle Contreras, secretària del Jutjat de Primera Instància número 24 de València, faig saber que en el juí a què es fa referència s'ha dictat sentència, la dispositiva i el text literal de la qual són els següents:  
«Dispositiva  
Estime la demanda formulada per la procuradora María Luisa Romualdo Cappus, en nom i representació d'Alba Janeth Miranda Vallejo, contra Wilson Benito Cuenca Jiménez i acorde les mesures següents:  
1. Guarda i custòdia: s'atribuïx a Alba Janeth Miranda el fill menor dels litigants; la pàtria la compartiran ambdós progenitors.  
2. Com a règim de visites paternofilial es fixen els caps de setmana alterns des de les 17.30 hores del divendres a les 20.00 hores del diumenge, i el pare haurà de reintegrar-lo al domicili matern. Els caps de setmana s'estendran als dies festius units a este o als denominats ponts escolars, i la visita s'iniciarà la vesprada anterior del dia festiu quan este precedisca el cap de setmana.  
Quant als períodes vacacionals escolars de Nadal, falles, Setmana Santa i estiu, es dividiran per mitat. En casos de discrepàncies en períodes vacacionals, el pare triarà en els anys imparells i la mare en els parells.  
A més del que s'ha assenyalat, caldrà ajustar-se també a un règim ampli de visites en què el pare podrà relacionar-se amb el seu fill totes les vegades que vullga, amb l'avís previ a la progenitora.  
3. Pensió alimentària: la pensió alimentària a favor del fill menor L.N. anirà a càrrec de Wilson Benito Cuenca, i esta es fixa en la quantitat de 200 euros/mes, quantitat que haurà d'ingressar en el compte que designe la mare en els cinc primers dies de cada mes, amb l'actualització d'acord amb les variacions de l'índex de preus al consum.  
4. Gastos extraordinaris: el progenitor contribuirà per mitat als gastos extraordinaris de sanitat i educació que genere el seu fill menor.  
Cada part abonarà les costes processals produïdes a instàncies seues i les comunes a mitges.  
Mode d'impugnació: per mitjà de recurs d'apel·lació davant d'este Jutjat; no obstant això, es durà a efecte el que s'ha acordat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs (art. 451 i 452 LECn). S'haurà d'efectuar la consignació de 50 euros en la clau 02 del compte de depòsits i consignacions d'este Jutjat, segons disposa la Llei Orgànica 1/2009, de 3 de novembre, i esta consignació s'haurà d'acreditar, exceptuant-ne el cas d'aquells litigants que tinguen el benefici de justícia gratuïta. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.   
Esta és la meua sentència, que pronuncie, mane i firme.»  
Atés que es desconeix el domicili o la residència actuals de la part demandada, Wilson Benito Cuenca Jiménez, per resolució de 5 de juny de 2013, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat publicar este edicte en el tauler d'anuncis del Jutjat i en el Diari Oficial de la Comunitat Valenciana, per a portar a efecte la diligència de notificació.  
  
  
València, 6 de juny de 2013.- La secretària judicial: María Dolores Valle Contreras.